Eurovizijos dainų konkursas 2013
Eurovizijos dainų konkursas 2013 – 58-tasis Eurovizijos dainų konkursas, kuris vyko Malmės miesto arenoje, Švedijoje. Tai buvo penktas kartas kai šalis rengė konkursą, paskutinį kartą konkursas Švedijoje vyko 2000 m. Švedija teisę rengti Eurovizijos dainų konkursą iškovojo po Loreen pergalės su daina „Euphoria“ 2012 m. Eurovizijoje. Pusfinaliai vyko 2013 m. gegužės 14 d. ir gegužės 16 d., o finalas – gegužės 18 d. Konkursą vedė Petra Mede. Eurovizijos dainų konkurse viso dalyvavo 39 šalys. Nugalėtoja tapo Danijos atstovė Emmelie de Forest su daina „Only Teardrops“, surinkusia 281 tašką. Pirmąkart po 20-ties metų nei viena iš buvusių Jugoslavijos Federacijos šalių nepateko į finalą.